
Rav. 

De gik langs det legende Hav, 
Og Bølgerne dansed saa lette 
Med Skum ad den gyngende Slette ; 
De vandrede langsomt Fod for Fod, 
Stansed og bukked sig, hvor de stod; 
De søgte sig Rav. 

Hun fik hvad af Havet han tog; 

Skjønt blev det slebet i Form af et Hjærte, 

Det skinned saa klart som den klareste 

Kjerte, 
Hun bar det paa Barmen, hun kyssed det tit, 
Hun gav ham til Gjengjæld sit; 
Men det var et Hjærte, som slog. 



Han for paa det gyngende Hav; 
Hun mødte ham ingensinde. 
Hun bar paa hans Hjærle derinde, 
Bar det hos sit, bedrøvet og glad. 
Hun vidste slet ikke at skille dem ad; 
Og hans var kun Rav. 



Den unge Ørn. 



Hun vented mig. Det skumred; 
Igjennem Skoven jeg løb — 
Og standsed og dukked mig varsomt 
Og frem over Grønsværet krøb. 

Det blev saa levende Løvet 
Omkring et Bøgetræs Fod; 
Stammen var nøgen, men Smaakrat 
Ymped sig opad dens Rod. 

Jeg gisned, det var en Grævling — 
Maaske Mikkel Ræv paa Spil — 
Jeg frygted et Daa-Lam i Fare 
Og tænkte: skal du slaa til? 



Jeg bøjed det dunkle Løvværk 
Tilside paa Maa og Faa — 
To tindrende klare Øjne 
Fra Skjulet imod mig saa. 

Det var et Barn af den Konge, 
Som bygger i Kronernes Læ — 
Det var en Ørneunge 
Flagret ned fra sit Træ. 

Flagret var den fra Reden, 
At prøve Vingernes Spil: 
Flyvelysten var kendbar. 
Men Evnen slog ikke til. 

Vel var Ørnen kun liden 
Mod Stammens granvoxne Mast, 
Men hvor var Hovedet trodsigt 
Og Blikket tindrende hvast! 

Og vel var jeg selv en Kæmpe 
Imod den univndigre Fugl — 
Men hvor den maalte min Ringhed 
Fra Løvværkets dunlde Skjul! 



Saaledes vi niaalte hinanden — 
Jeg saa imod Træets Top, 
Jeg kunde ej, selv om jeg vilde. 
Hjælpe den undvegne op. — 

Hun vented mig. Det skumred. 
Jeg fortned atter min Gang; 
Hun vented mig dér, hvor Skoven 
Ud over Hulvejen hang. 

Saa sad vi dér under Løvet — 
Min Tale var gaaet i Staa; 
To klare, tindrende Øjne 
Dybt i mit Øje saa. 

Jeg læste i disse Øjne 
Det faste, det stolte Mod .... 
Og jeg fortalte om Ørnen 
Hist under Træets Fod. 

Om Fuglen, som ej forsager, 
Som ikke til Rædsel vecd, 
Som frygter ej Nutid og Fremtid 
I sin Umyndighed. 

O Elskov, du Ørneunge! 
Som ikke til Farer veed, 
Som Menneskefrygt ej kjender 
O kongefødt Kjærlighed! 



Sang 

af »Esther«. 

(Musik af Hornemann.) 



Og det var sig den Humlebi 

— surre, surre, sum — 
Han tog sig for en Dag at fri. 
Han føjted om den hele Dag 
Med Basfiolen paa sin Bag 

Sum! — 

Først kyssed han den Rose fin 

— surre, surre, sum — 

Og vil du være Kjaeresten min? — 
Nej Tak for slig en laadden Svend; 
Gaa han til Gaaseurten hen! 

Sum! — 

Saa fløj han til den Gaaseurt 

— surre, surre, sum — 
Hun svared Ja! før hun blev spur't. 
Men da han ind i Sengen saa, 

En Gedehams alt deri laa. 

Sum! — 

Da blev den Humle gram og vred 

— surre, surre, sum — 
Gid Pokker ta' ved Kjærlighcd! 
Saa slog han sig paa Vin og Mjød, 
Del vared ved indtil hans Død. 

Sum 1 — 



Sang af »Tyrkisk Rococo« 

(Musik af P. E. Lange-Muller.) 



Stille gløder Minareten 
Op i Solnedgangens Luft, 
Oleandrer svangrer Aftnen 
Med en honning-mættet Duft. 

Fra Tavernen klinger Harper, 
Fløjten blander sig deri 
Med en Nattergalehulkens 
Huris-bløde Melodi! 

Harpe, Cither, Luth og Fløjte 
Svangrer Aftnens Blomsterduft! 
Stille gløder Minareten 
I den længsels-fyldte Luft! 

O min Huri, min Scheitan! 
Kjend din egen Melodi: 
Hundred Nætters vaagne Drømme 
Drukner deres Graad deri! 



ERNST V. D. RECKE. 

Sang af »Bertran de Born«. 

(Musik af P. Heise.) 

Vaagn af din Slummer, min dejlige Brud, 

Hør Strængene tone! 
Stjærnerne blinke paa Himmelens Skrud 

Vaagn op og kom ud. 
Kom som et tindrende Stjærneskud 

Herlig og prud 
Fagreste Smykke paa Nathimlens Krone! 

Kom, for at Himlen sin Skjønhed kan faa 

I Lys af dit Øje! 
Alle de Stjærner, som over den gaa, 

Skal undrende staa; 
Rosen den røde. Violen den blaa 

Med Dugdraaber paa. 
Alle de skal for din Skjønhed sig bøje ! 

Hører du, elskede! Vaagn under Lin, 
Min Fred du mig bringe! 

Ikke mig lyster den skummende Vin 
Fra Mosel og Rhin, — 

Bring mig din Rosenkind, fager og fin. 
Læg den til min! 

Hid er jeg fløjet med Ild under Vinge! 



Lyriske Digte. 



Jeg slaar ej Sindal for din Fod 
Og strør med Guld din Gang; 
Alt hvad jeg ejer, er mit Mod, 
Min Elskov og min Sang. 

Mit Mod er Falken paa din Haand, 
Der flyver som en Vind, 
Saasnart du løser den af Baand 
At hente Byttet ind. 

Min Elskov er din Ganger god 
Som bærer i Behold 
Dig gjennem Strøm og striden Flod 
Og over Heden gold. 

Min Sang den tir dit Hovedguld, 
Jeg slynger om dit Haar, 
At du maa straale underfuld 
Blandt Mø'er, ihvor du gaar. 

Og saadan ruster jeg dig ud 
Med disse Gaver tre, 
At ingen bedre Adelsbnid 
I Verden er at se. 



II. 

Der straaler saa mangen Kjerte 
I Himlens det høje Chor; 
Naar Hjærte skilles fra Hjærte, 
Falder en St jaerne til Jord. 

End tændes af Stjærner klare 
Vel tusind for hver, som faldt; 
Før man faar talt deres Skare, 
Er Sorgernes Hær ej talt. 



J 

Og før den sidste fra Himlen 
Falder som moden Frugt, 
Før bliver i Menneskevrimlen 
Elskovssorgen ej slukt. 



III. 

Da skulde du være kommen 
Mens Bøgen stod i sin Pragt, 
Og Haabets vinkende Grønne 
Ej kj endte Stormenes Magt. 

Da skulde du være kommen, 
Mens Knopperne brast i Vaar; 
Da havde min Have Blomster, 
Som vel kunde smykt dit Haar. 

Da skulde du være kommen. 
Mens Linden i Blomster stod; 
Da havde du fundet et Tæppe, 
Som passede for din Fod. 

Da skulde du være kommen, 
Mens Rosens Flor sprang ud; 
Da kunde jeg bundet dig Krandse, 
Der sømmed sig for en Brud. 

Da skulde du være kommen, 
Men Stormen kom før du; 
Den Rest, de har ladt tilbage 
Byder jeg Ingen nu. 



IV. 

Som Penelope jeg væver 
Daglig paa det lange Lin, 
Og jeg væver mine Minder 
Ind deri som Tegning fin. 

Gjennem alle gaar et Billed 
Med den samme Liliekind; 
I dem alle er som Islæt 
Savn og Længsel vævet ind. 

Men den hele Væv jeg atter 
Trevler op i Løn ved Nat 
For ved Gry igjen at tage 
Paa det samme Arbejd fat. 



V. 

Mens alle Smaablomster sove, 
Og Aftenstjærnen har Vagt, 
Vidt over Mark og Skove. 
Rider den vilde Jagt. 

I raslende Panserskjorte 
Fare de højt tilhest, 
Paa Gangere, fnysende sorte 
Som Uvejrsskyer for Blæst. 

Forrest med Fyrstehatten 
Rider Kong Volmer selv; 
Ham følger en Flok i Natten 
I Løb som en opstemt Elv. 

Sælsomme Maaneflaramer 
Lege paa Jægernes Dragt, 
Hundekobbelet glammer 
Med Halsen i Vejret strakt. 

I Stormen Piskene knalde 
Til Hornenes hule Lyd; 
Som Stjærner fra Himlen falde, 
Flyve de blanke Spyd. 

Foran med knejsende Takker 
Stønnende tungt og kort. 
Flyer over Dal og Bakker 
Den hvide jagede Hjort. 

Den søger træt sig at dølge 
I Sivet ved Gurre Sø; 
Der splittes det vilde Følge 
Og Glammet og Hornene dø. - 

Kongen er ene tilbage, 
Han tvinger sin Hest i Skridt; 
Under Bøgenes dunkle Tage 
Drømmer hans Hjærte blidt. 



Nattergal dybt i Skove 
Synger Kong Volmers Savn, 
Vinden henover Vove 
Hvisker et elsket Navn. 

Taagen som hvide Svaner 
Ruger bag Sivenes Bræm, 
Maanen med Trolddom maner 
Syner af Sløret frem. 

Hurtigt som Bølgespillet 
Vexler Drømmenes Hær; 
Stedse hans Bhk et Billed 
Dog møder, fjærnt eller nær. - 

Snart over Stub og Stene 
Følgende Hjortens Spor 
Snart under Lindens Grene 
Hviskende Elskovsord; — 

Snart iblandt muntre Terner 
Smilende, hvid og rød. 
Snart under Nattens Stjærner 
Klagende dem sin Nød. 



I 

Kongen sporer sin Ganger 
Maanen glider bag Sky, 
Luften hans Arm kun fanger 
Og Drømmens Billeder fly. 

Kongen alene tilbage 
Rider i stille Sorg; 
Nattevindene klage 
Over hans sunkne Borg. — 

Saaledes Kong Volmer rider, 
Melder os Sagnets Ord, — 
Fordømt for evige Tider 
Til end at færdes paa Jord. 

Thi kun hvo der løfter sit Øje 
Mod evige Stjærnes Glans, 
Som har et Haab i det høje, 
Kan vinde Himmerigs Krans. 

Men den, hvem de stærke Minder. 
Om Stjærner, der længst er slukt, 
Med Vælde til Jorden binder, 
For ham er Himmerig lukt. 



I. P. JACOBSEN. 

Stemninger. 



I. 

Alle de voxende Skygger 

Har vævet sig sammen til een, 

Ensom paa Himmelen lyser 

En Stjærne saa straalende ren, 

Skyerne have saa tunge Drømme, 

Blomsternes Øjne i Duggraad svømme, 

Underligt Aftenvinden 

Suser i Linden. 

II. 

En vidtstrakt Hede med mossede Sten, 
Lidt blinkende Vand i det fjærne, 
En gulrød Stribe, hvor Solen gik ned. 
En eneste skjæl vende Stjærne. 

Og sælsomt susende Aftenens Vind 
Saa langeligt sukkende aander, 
Som kjæred mindeligt i den en Sjæl 
For jordiske Veer og Vaander. 

Da Solen vaagned, vel tusende Haab 
Strøg fremad paa dristige Vinger; 
Hvem veed, om ikke den sukkende Vind 
De Saare og Stækkede bringer? 

Hvem veed, om ikke de samle sig her 
Som Fugle ved Efteraarstrækket 
Og prøve: haver end Vingerne Kraft, 
Mon eller er evigt de stækket? 

Og mange kjende sig længst paa Gled 
Ad Dødens forstummende Strømme ; 
De andre letter i Flok efter Flok 
At læges i Menneskers Drømme. 



Genrebillede. 



Pagen højt paa Taarnet sad, 

Stirred ud saa vide, 

Digted paa et Elskovskvad 

Om sin Elskovskvide, 

Kunde ikke faa det samlet, 

Sad og famled 

Nu med Stjærner, nu med Roser — 

Intet rimed sig paa Roser — 

Satte fortvivlet saa Hornet for Mund, 

Knugede vredt sit Værge, 

Blæste saa sin Elskov ud 

Over alle Bjærge. 



Landskab. 



Stille, du elskede Kvinde! 
Tyst maa vi træde, vi to. 
Der sover en Sang herinde 
1 Skovens natlige Ro. 

9 

Stille er Vover og Vinde 
Tavs er hver Sangfuglemund, 
Tiende Kilderne rinde 
Blankt over mossede Bund. 

Maanestraalerne spille 
Tyst mellem Bøgene frem. 
Langs ad Stierne stille 
Blunder en lyslig Bræm. 

Sølvskyen selv deroppe 
Hviler paa Vingen bred, 
Højt over Træernes Toppe. 
Skuer den lyttende ned. 

Stille er Vover og Vinde, 
Tyst maa vi træde, vi to. 
Der sover en Sang herinde 
I Skovens natlige Ro. 



Det bødes der for. 



Det bødes der foi- i lange Aar 

Som kun var en stakket Glæde; 

Det smiler man frem i en flygtig Stund, 

Man bort kan i Aar ej græde. 

Der rinder Sorg, rinder Harm af Roser røde. 



Der ages paa Lykkens gyldne Hjul 
Saa fast, at En Intet sanser; 
Men Sorgens trælsomme tunge Læs 
Det venter os dog, naar vi standser. 
Der rinder Sorg, rinder Harm af Roser røde 

Der leves i Lyst, som halvt i Drøm, — 

Men Sorgen har ingen Drømme: 

Med vaagne Øjne den paa dig ser, 

Øjne som sugende Strømme. 

Der rinder Sorg, rinder Harm af Roser røde. 

Ej Smilet vil lyse din Dag i Seng, 
Men Taaren har gode Stunder; 
Thi Smil er Glands kun af det, der er, 
Graad Skyggen af det, der gik under. 
Der rinder Sorg, rinder Harm af Roser røde. 



Smaavers. 



For alle gode Tanker de kan slet ikke dø. 
Før endnu bedre Tanker er spiret af deres 

Frø. 



Lys over Landet, 
Det er det, vi vil. 



Du, Blomst i Dug! 

Du, Blomst i Dug; 

Du, Blomst i Dug! 

Hvisk mig Drømmene dine. 

Er der i dem den samme Luft, 

Den samme sælsomme Elverlandsduft, 

Som i mine? 

Og hvisker, sukker og klager det dér 

Gjennem døende Duft og blundende Skjær, 

Gennem vaagende Klang, gjennem spirende 

Sang: 
I Længsel 
I Længsel jeg lever! 



KARL GJELLEI^UP. 

Hofstat. 



Lilie! jeg bringer dig Blomster i Rødt, 
Dit Hof saa skulde de være. 
Roser staa om din Trone rundt, 
Er Selskabsdamer med Ære. 



Se Vintergjækken, din Hofnar snild, 
Jeg talløse Vitser har lært den, — 
En snehvid Valmu, din Pigelil, 
Sart som en Prinsesse paa Ærten. 

De andre Terner, som klæde dig paa. 
Kranse og salve dine Lokker, 
Det er Violerne og de blaa 
Saa ydmyg nejende Klokker. 

Den blomstrende Tidsel baner dig Vej, 
Det er en Drabant med Courage; 
Men den smilende lille Forglemmigej 
Maa du gjøre til Yndlingspage. 



Stj ærneskuds-Ønske. 



Tause gik vi gjennem Haven 
I den stille Sommernat, 

Himlen straaled dybt som Fløjel 
Med Brillanter rigt besat. 



Alle Stjærner ivrig stirred, 
Dig de gyldne Blikke gjalt: 

Nogle uforsigtige strakte 
Sig for dristig frem og -r-faldt. 



Svimmel af en jordisk Skjønhed 
Styrtet ned en Sphære-Gud, 

Skrivende sin gyldne Bue, 
Thi hans Fakkel sluktes ud. 

Dog før den var slukt, i Flamme 
Blusscd op mit Ømskes Glød, 

Ret som tændt af Stjærnelynet, 
Og min Kind blev flammerød: — 

« Fristerinde ! du som rolig 
St}'rted Æteraanden ned! 

Giv mig Lykken, som han vilde 
Kjøbe med sin Salighed !^< 



Spørgsmaalet. 



Stjærner; I Evighed-Øjne 
Sole, som alt erfor. 
I, der saa Graven højne 
Sin første Tue paa Jord! 

Som har set vor Klode tændes 
Og -vil see dens Glands blive slukt 
o, sig mig, om Livet endes. 
Har Døden Glemselens Frugt? 

Thi her veed ingen noget, 

Og hemmelighedsfuld 

Vil Jorden ej ud med Sproget; — 

Ak! I er af samme Kuld! 



Ved Stensætningen. 



I Skoven dybest inde de Kampestene staa 
Ret som en Thing af Gubber i side 

Kapper graa! 
Dybt ned i Nakkerne de Moshuer sidder. — 
Over deres Taushed, Susen og Fuglekvidder. 

En mægtig Bøg af Lynet er brudt og 

sønderflængt, 
Dens Krone som et Offer blev midt i 

Kredsen slængt; 
Der visner den og trøskner foran Heltens 

Gravkammer 
Et Høj-Alter i Skibet af ranke Søjlestammer. 

Dog ubekymret suse rundt om de andre 

Træ'r ; 
Fra Løvhvælvingen synker der et gyldenrødt 

Skjær, 
Mens Bladskygger viftes . af svaje, smidige 

Grene 
Over hundredaarigt Moslag paa tusindaarige 

Stene. 



Men idag — hvilket Skue, da hun, det 

unge Blod — 
Paa Stensætningens mægtige Overligger 

stod ; 
Som en en Lys-Alf, der løftes højt paa 

en Jættes Skjold; 
Skjær straaled hun blandt Skygger fra 

skumle Hedenold. 



Et Lys af Ungdoms -Ynde, en Duft af 

Skjønheds-Flor 
I Gravhallen spredtes; da var det som i 

Kor 

De Stengubber mumled, der rundt i Kredsen 

stode ; 
Jeg skued dig og hørte dem, helt sælsomt 

tilmode. 

Den samme Vind suser gjennem samme 

Slags Løv, 
Og Lynstraalen splintrer som da, og han, 

hvis Støv 
Blev her stedt til Hvile og hvis Ry gik 

af Minde, 
Som du en Gang han elsked — en 

Ungmø som hende. 



Nornerne. 

Kor af »Brynhild«. 



Fra urf jærn Tid er det sagt, 
Fra Fædre til Sønnerne bragt, 
At Thursekvinder trende 
Har Skjæbnens Traade i Hænde. 
Over Urda-Kilden den rene 
Sidde de Spindersker tre 
Beskygged' af Ygdrasils Grene, 
Spindende Lyst og Ve, 
Vindende Liv og Død 
Af aldrig hvilende Tene 
For hver, som paa Jord blev fød. 
Over dem Susen fra Krone 
•Og Bølgemumlen om Fod, — 
Deres hvidmos-hyndede Trone 
Er Askens knudrede Rod. 

Ej se de hinanden, og ej 
De mæle, læned' mod Stammen 
Sidde de tavse sammen. 
Stirrende hver sin Vej. 
Urd lader den hvirvelvante 
Guld-Ten drejende svirre; 
Med Læber, hvor Uldfnug dirre, 
Væder og glatter Verdande 
Den Traad, som Søsteren gav; 
Men Sku Id klipper Traaden af. 
Ej rører dem selv hvad de spinde, 
De huse ej Medynk i Sinde, 
Øjnene stirre sig blinde. 
Munden er lukt som en Grav. 



Den hellige Lind. 



Du har læst, at i Dodone 
Stod en Eg med helligt Rygte, 
Og at Grækerfolket søgte 
Guddoms-Røsten i dens Krone 



Denne Lind, hvorunder mangen 
Sommertime hen vi drømte, 
Maaler sig med hin berømte 
Eg, — ja, stridiggjør den Rangen. 

Hvor dens Skygge Jorden bruner 
Disse gyldne Parder-Pletter, 
Vindbevægede de sætter 
Flygtige Spor af Elskovs-Runer. 

3* 

Tusind Hjærter slaa i Linden, 
Grønne Hjærter let de røres, 
Hjærtemelodier høres, 
Naar de hilse Aftenvinden; — 

Hjærtesuk, forborgne Lyde, 
Hemmelig Orakel-Susen; — 
Fromt jeg lytter til, og Musen 
Veed dem alle snildt at tyde. 

Linden siger, at i Sommer 
Er dens Duft for dig af særlig 
Gavn, ja næsten uundværlig; - 
Fare, hvis du ikke kommer. 



EINAR CHRISTIANSEN. 






Carlo Moris Sange. 



I. Jeg vil ej dø. — 

Jeg vil ej dø, vil leve for at virke 

I alle stærke Sjæles Hær. 

Min Kjærlighed, saa vær da du min Kirke! 

Giv Villien Styrke og Livet Værd. 

Jeg sidder sammenkrøben i din Skygge 
Og blader i din Psalmebog. 
Jeg beder ej om Fred og ej om Lykke — 
Giv lutret kun igjen det Liv, du tog. 



II. Madonna-Fest, 

Fest gjennem Gaderne, Jubel i Masserne, 
Stimmel paa Pladserne, 

Fyldt hver Altan i den summende Stad; 
— Straalende Sol over Dragter i skiftende 

Farver og viftende 

Faner i Rad! 
Højt over Mængden vor Frue, den tronende, 
Silkebehængt og med lysende Lokker; 
Vidt over Byen et Amen fra tonende 

Mægtige Klokker! 
Knæfald for Jomfruens hellige Skjød: 

— Madonna er fød! 

Ensom jeg stod i en Krog blandt de Tusende 

Munter og brusende 
Skaren forbi med den reneste gik. 
Ikke hun agted mig, ikke hun kjendte mig. 

Ikke hun sendte mig 

Smil eller Blik. 
Syng kun, I Troende! — Knæl kun I 

Skuende ! 
Sving kun de rygende, duftende Gløder, 
Skrig kun mod hende, hvis Hjærte det luende 

Syvfold forbløder! 
Jeg for os alle skal bære vor Nød: 

— Madonna er død! 



Kor af »Peter Plus.» 

(Masik af P. E. Unge-Muller.) 



Nu rejses atter ved Fuldmaaneskin 

Gloriants Tvillinge-Trone. 
Nu ringes Elskovstimen ind 

Med Nattergale-Tone, 
Og alle Havens Blomster smaa 
Som Klokker mod hinanden slaa. 

Kom udi her bredes 

Med Bolstre bløde. 

Til Elskovs Møde 

Kom ud! 

Tænd Brllyupsfaklen, lad Myrrhaens Glød 

Ryge fra hellige Vaser, 
Og blandes med Duften, der stiger sød 

Ud fra Sirenernes Klaser; 



Mens Buen lokker af Gigens Br}\st 
Et Kvad om Elskovs evige Lyst. 

Kom ud! her bænkes 

Ved fyldte Kummer! 

Kom ud! her lænkes I 

I Rosenslummer. 

Kom ud! 



Fragment. 

at en Hilsen til Holger Drachmann. 



Ud i den frie Søluft, 
Ud i den sunde Blæst! 
Ud i den friske Høduft — 
Til Engens Blomsterfest! 

Ud til de fulde Toner, 
Ud i den høje Dag, 
Hvor Sommersolen kroner 
Det lyse Bøgetag! 

Ud til de store Tanker, I 

De dybe Længslers Kald, 
Hvis tusend Drømme ranker 
Sig til en Himmelhal! 

Ud, hvor de stærke Sjæle, 
Har stridt for Sandheds Sag, 
Hvor rige Minder dvæle 
Som Sange om vort Flag. 

Ud af de smaa Kanaler 
Med Vind i alle Sejl! 
Ud, ud, hvor Himlen maler 
Sit Blaa i Livets Spejl! 



ALFRED IPSEN. 



Sange. 



I. 

Det volder den Sang i de grønne Skove, 
At jeg mer kan om Natten sove. 

Det volder den Klang af de klare Strømme, 
At alt mit Liv rinder hen i Drømme. 

Det volder det Sus i de høje Grene, 
At jeg maa ride min Vej alene. 

Det volder den høje funklende Himmel, 
At jeg er blændet og hovedsvimmel. 

Det volder den hellige Stjærneskare, 
At mine Tanker maa vide fare. 

Den Mén mig volte to sorte Øjne 
At mine rolige Timer er fløjne. 

Gud give, jeg laa i den dybe Dvale, 
Hvor Dødens Haand skal min Tinding svale. 



II. 

Jeg mærker ikke til Vinter, jeg mærker 

ikke til Vaar, 
Jeg mærker ikke til Stormen, som over 

mit Hoved gaar. 

Og ikke til Nattens Komme og ikke den 

lyse Dag, 

Og ikke Sol eller Maane, der vandre over 

mit Tag. 

Og ikke Sorg eller Glæde, der skifte blandt 

Menneskers Slægt, 
Og ikke Timernes Vexel og ikke Aarenes 

Vægt. 

Der toner kun for mit Øre en enstonig 

Melodi, 
En Klang som af Søens Brusen, naar 

Stormen blandes deri. 

Der er som søvntunge Vover, der skulpe 

i ensformig Takt, 
Et Hav af Valmuedrømme over mit Hoved 

er lagt. 

— Hvor længe jeg vel har sovet; hvi 

spørger I mig derom? 
Fra den Gang Dagen den blegned, fra den 

Gang Natten den kom. 

Hvorlænge jeg vel skal sove? Ak, spørg 

mig ikke om Tid? 
Saalænge til Vinden og Voven faa udkæmpet 

deres Strid. 

Saalænge til Dagen og Natten falde hinanden 

i Favn, 
Saa længe til selve Tiden naar til en rolig 

Havn. 



Nu tegner Solen med sin gyldne 

Griffel. 



Nu tegner Solen med sin gyldne Griffel 
I store runde Træk den kaster hen 
Et Straalerids paa Søens staalblaa Tavle, 
Og Vindens Vift udsletter det igjen. 

Og dette Solrids er som Vaarens Drømme, 
Saa smilende, saa solrigt ubestemt, 
Saa helt foruden Viljes Herredømme, 
Saa gyldent, tankeløst, saa snart forglemt. 



Nu sænker Dageii sit Hoved, 



Nu sænker Dagen sit Hoved, 
Lyset er falmet og graat, 
Kun mat i Skyen det ulmer, 
Hvor Dagens Hersker har traadt. 
Et efter et de slukkes, 
Dens Vandrings lyse Spor, 
Mens tusinde Lamper tændes 
I Himmelens høje Kor. 

Jeg bøjed i Søvne mit Hoved 
Mod Nattens den tavse Sti, 
Jeg hørte endnu i Drømme 
Timerne ile forbi, 
Mit lyttende Øre fanged 
Et Sus af den store Flod, 
Der uopholdelig hasted 
Det evige Hav imod. 

Og hver lille Bølge, der rinder 
I Tidens flygtige Elv 
Jeg veed, at med den forsvinder 
En Del af mit Liv og mit selv. 
Alt, hvad i smilende Drømme 
En Time vi kaldte vort. 
Det gribes af disse Strømme 
Og føres hvirvlende bort. 

Kunde jeg kløve Floden 
Nu som med Mosestav 
Og vandre didind og knæle 
Paa Mindets hellige Grav, 
Og knæle saa tyst og længe 
I Mindernes tavse By, 
Til alt hvad mit Hjærte elsked, 
Vaagned med Smil paany! 



EDVARD BLAUMULLER. 



Sange 

af *Saul«. 



I. 

Der ligger de tusind Stjærner 

Midt i den sugende Nat, 
Af Perler og ædle Stene 
En sjælden kostelig Skat! 

I lange, slyngede Rækker 

Bøje de deres lysende Spor 
Over den mørke Himmel 
Trukne som paa en Snor. 

Stundom naar Knyttet brister, 

Drysser der gjennem det øde Rum 
En svingende Haandfiild Perler, 
Glimtende hvide som Skum. 

4 

Men sker det endog saa hyppig, 

Og var der end nok saa mange, der faldt 
De Stjerner, der blev tilbage. 
Fik alligevel ingen talt! 



Der leved i gamle Dage 

Med fodsid Kjortel over sin Lænd, 
Med spirende Dun paa sin Hage 
Den vakreste Ungersvend. 

Han gik sine egne Veje; 

Imens hans Brødre vogtede Faar, 
Laa han hjemme og drømte 
Sig stor i Faderens Gaard. 

En Nat, da han hvilte paa Lejet 

Med Armene under sin mørke Lok,* 
Gik Sol og Maane og elleve 
Stjærner ham frem i Flok. 

De dansede for hans Øjne, 

Saa blanke som Ild, saa røde som Blod 
Nejed sig ydmygt og stille 
Og lagde sig for hans Fod. 

Om Morgenen, da han vaagned 

Tyded han Synernes Varselsbud; 
Men Faderen skjændte paa ham 
Og Brødrene lo ham ud. 

Saa gik der Aar efter andet . . . 

Den stakkels Drømmer — ja, hvor var han ? 
Først kjøbt og solgt et Par Gange, 
Saa Træl i et fremmed Land. 

En Dag da alting var ude, 

Og Naadesstødet vented ham blot, 
Førte man ham fra et Fængsel 
Op til Faraos Slot, 

Stilled ham frem for Tronen 

Æsked hans Drømme vid til en Dyst 
Og lagde ham vaagen en g^'lden 
Kjæde over hans Bryst. 

Da saa han dem atter lege — 

De Stjærner som Ild, de Stjæmer som 

Blod , . . 

Hans Fader og Moder og elleve 
Brødre laa for hans Fod. 



Der ligger de tusind Stjærner 

Midt i den sugende sorte Nat, 
Af Perler og ædle Stene 
En sjælden kostelig Skat. — 

Et Billed paa Abrahams Afkom, 

Paa Folket, der, trods sine Fejl og Fald 
Aldrig, mens Tiderne rinde 
Skal sættes i Navn og Tal. 



II. 

Saa flytte vi Væverstolene ind 
— Eja, hvor lystig en Færd! — 

Islætten løber 

I Rendingens Net, 

Spolerne surre 

Sig aldrig træt. 
Med Foden over det gyngende Brædt 

Virke vi Dagen over 

I Laddet det fineste Spind. 

Saa tage vi Traaden af Skarlagen rød 

— I vogte paa Barmens Lin! — 

Hasperne dreje sig, 
Skytterne gaa, 
Bommene glide 
Og Bladene slaa — 
Den Jomfru, der ganger i Kaabe graa, 
Naar vugger hun vel en Bejler 
I Slummer over sit Skjød? 

Saa spole vi Byssustraaden hvid 

— 1 tænde os Lamperne smaa! — 

Remmene smøge sig 
Rundt og rundt, 
Valserne stramme 
I Kjædernes Bundt — 
Den Mø, hvem ingen Bejler blev undt, 
Væver dog altid et Lagen 
For Livets bitreste Strid! 



OTTO C. FØNSS 

NathiTnmel. 



Dagens sidste Guldax segne, 
Mejede af Maanens Le. 
Havets Linier, Jordens Egne 
I en graalig Dunst forsvinder. 
Men paa Nattens sortblaa Tinder 
Funkler evig Stjærnesne. 



Langs det mørke Højfjelds Sider, 
Svøbt i blaalig Fjærnheds Dis, 
Stjærneskuds-Laviner glider. 
Og i aldrig maalte Slugter 
Mælkevejens Strøm sig bugter. 
Glinsende som Gletscher-Is. 

Tunge Skylag frem sig løfter, 
Lig et sagnfyldt Klippeland, 
Skovbeklædt, med dybe Kløfter. 
Langs de fjærne Aasers Blaanen 
Drager Fosforlys fra Maanen 
Striber som af sølvblankt Vand. 

Og om denne stolte Vildhed, 
Der er Tanken selv for stor. 
Ruger der en hellig Stilhed 
— Som ved Nærhed af en Skaber 
Hvori Jordens Larm sig taber 
Lig et sagte hvisket Ord. 

O, jeg elsker dette høje, 
Gaadefulde Bjærglands Ro. 
Tit i Kvæld mit trætte Øje 
Hvilte dér med henrykt Dvælen, 
Mens i Ætherbadet Sjælen 
Hented Karskhed, Haab og Tro. 



Mene — Tekel — . 



Høstens vildt larmende Orgie fejres blandt 

Skovdybets Stammer. 

Dér, hvor i hellig Ensomhed Aanden sit 

Udspring fornemmer, 

Frækt Barbaren i Purpur og Guld paa 

Højsædet brammer. 



Se, da stivner en Isnen hans Blik og en 

Skælven hans Lemmer, 
Henover Væggenes Broncegrund en Lue- 

skrift flammer. 
Fra den usynliges mægtige Haand, han, 
som Skæbnen bestemmer. 

— Barsk i den dødsstille Hal sig rejser 

som Gaadens Fortolker 
Nordens vældige Vind, Dommens den store 

Profet : 

»Vejet er du, men funden for let. Og dit 

Rige og Folk er 
Givet i Vinterens Haand. Gud har det 

splittet og spredt!« 



Maagen flakker saa vide 



Maagen flakker saa vide, 
Ejer ikke blivende Sted. 
Havde jeg mig dens Fjederham, 
Da bar det vel langt af Led. 

Fløj jeg mod Kimingens Stribe 
Saa snelt som den vildene Falk 
Didhen, hvor Solen løfter 
Sin glødende Rosenkalk. 

Solens den luende Rose, 
Som voxer af Hav i Øst — 
Jeg brød den af Himmelbuen 
Og fæsted den paa dit Bryst. 

Og kunde i Luft jeg styre 
Skyens svømmende 0. 

— Alle de skinnende Lilier 
I Nattens den dybe Sø. — 

— Alle de Lilier hvide, 
Som foldes i Natten ud, 

Jeg slynged som Krands om din Pande 
Og virked dem i dit Skrud. 

Virked dem ind med Liste 
Alt udi dit Brudelin, 
Hented saa Maanens Sølverskat 
Af Nattens det sorte Skrin. 

Maanens den blanke Sølje, 
Som lyser viden om Jord, 
Jeg smedded den til et Spange 
Alt for din Midiegjord. 

Stod saa Hvælvingen øde, 
Tom og med udslukt Blik, 
Skulde du ene lyse 
Over den Sti, jeg gik. 

Maanens drømmende Vemod, 
Solens fyrige Pragt, 
Alle de klare Stjærners 
Stille, trofaste Magt. 

Alt, hvad i Døgnets Tider 
Virker paa særskilt Vis, 
Skulde 1 dig forenet 
Lyse til Elskovs Pris. 



ADOLF LANGSTED 



Et Requiem. 

(Musik af I. P. E. Hartmann.) 



Der er en hellig Længsel, 
Som Jesum favne maa; 
Den bryder gennem Trængsel, 
Selv gennem Mur og Stængsel 
For frem til ham at naa. 



Skal end af Synd forkrænkes 
Dit unge, friske Mod, 
Skal Fod og Hjerte lænkes, — 
Selv værkbrudt kan du sænkes 
Ned for din Henes Fod. 

Skal Verdens Storme knække 
Dig som et Siv, et Straa, — 
Han dig en Haand vil række 
Og med hint Ord dig vække 
Tag Korset op og gaa! 

Og om de vorder træge, 
De sidste tunge Fjed, — 
Dig Nattens Blund vil kvæge, 
Og Sjælens store Læge, 
Vil skænke dig sin Fred. 

Der er et stille Fængsel 
Ved Grædepilens Rod, — 
Did skal fra Jordens Trængsel 
Du sænkes med din Længsel 
Ned for din Herres Fod. 

Dér gryr en Morgenrøde 
Bag Gravens dunkle Nat, 
Dér klinger dig i Møde 
Hint Ord, som vækker døde: 
Din Synd dig er forladt. 



En Nat paa Chartreuse. 



Paa Chartreuse en Nat jeg slumred i en 

Celles skumle Vraa, 
Hvor blandt fire nøgne Vægge jeg paa 

Lejet ensom laa, 
Trygt jeg sov som englevugget, indtil 

Midnatsklokken lød, 
Og Vigiliesangens Toner Sommernattens 

Stilhed brød. 



Døren gik; med ét jeg vaagned, af en 

kjærlig Stemme vakt, 
Og foran mig stod en Broder i Chartre uxens 

hvide Dragt. 

Med sin Kjerte min han taSndte, med sit 

Blik han fanged mit. 
Jeg stod op for ham at følge did, hvor 

han mig vinked blidt. 



Did, hvor Munkes hvide Skarer fylker sig 

til Skandsevagt, 
Mens Alverdens Sind og Tanke er i Søvnens 

Bøje lagt, 
Did, hvor Midnatstimen fejres som en hellig 

Andagtsstund, 
Hvor et evigt Hossianna stiger fra de 

Tavses Mund. 



Did, hvor ingen Tale føres uden den om 

Herrens Ord, 
Did, hvor ingen Nadver holdes uden den 

ved Herrens Bord, 
Did, hvor ingen Gjerning øves^uden den 

i Jesu Navn, 
Did, hvor ingen Hvile kjendes uden den 

i Jesu Favn. 

Denne Nat mig er et Billed paa hin sidste 

lange Nat, 
Da i Gravens skumle Celle det en Gang 

skal lysne brat, 
Naar den høje Broder kommer straalende 

i Lysets Dragt 
Og til evigt Liv tpig vækker i den sene 

Nattevagt. 

Da vil han fra Gravens Mørke føre mig 

ved Haaden did. 
Hvor den hvide Fylking synger Herren 

Lov til evig Tid, 
Did, hvor ingen Gjerning øves uden den 

i Jesu Navn. 
Did, hvor ingen Hvile kjendes uden den 

i Jesu Favn. 



Tornerose. 

(Musik af I. P. E. Hartmann.) 



Herre! Himmerigs-Bruden venter, 
Sidder fortabt i dybest Blund, 
Kommer snart den signede Stund, 
Da du dit Hjærtes kaarne henter 
Ud fra de dybe Skyggers Dal 
Hjem til din lyse Kongesal? 

Tornerose blev her hun kaldet. 
Hun, som længes mod Dagning sen, 
Stunget til Blods paa Syndens Ten 
Er hun i Tryllesøvnen faldet, 
Syndebundet paa Haand og Fod 
Tjørnekrattet hun vpxe lod. 

Herre I Himmerigs-Bruden bier, 

Bier paa Prinsen med Heltery, 

Snart han kommer med Glam og Gny, 

Baner sig flux med Sværdet Stier 

Frem gjennem Trylleskovens Mur 

Ind til sin Roses Tornebur. 

Kongesøn af Himmerigs Rige! 
End i Lænker sukker din Brud; — 
Snart for Sejrens signede Bud 
Søvnens og Mørkets Magt maa vige. 
Op til et guldtækt Brudehus 
Lyse dig tusind Stjærneblus! 



Det frugtbareste Træ. 



Om Korsets Træ forvist jeg veed, 
Det bærer idel Kjærlighed; 
End ikke eet af Havens Træ'r 
En Frugt som dette visne bær*. 

Den blodbesprængte Marterfjæl 
Bær' Frelse for hver Syndersjæl. 
O Kors! ej større Frugt jeg veed 
End din: korsfæstet Kjærlighed. 



Hjemve. 

4 

Daniel havde paa sin everste Sal 
Vinduer aabne mod Jerasalem* 

Dan. 6. ii. 

Luk et Vindu op mod Jerusalem, 
Allehelgens Stad, Allesjæles Hjeml 
Og lad Støv og Muld her i Graadens Dal 
Fange Glimt af Guld hist fra Naadens Sal, 
Og lad Kristentro fra vor Taagestrand 
Bygge Himmelbro til et Lysets Land. 

Luk et Vindu op mod Jerusalem, 
Allehelgens Stad, Allesjæles Hjem! 
Fra dets Straaletind, fra dets Perleport 
Vinker Mindet blidt, vinker Haabet stort. 
Er du mod i Hu, et du syg i Sind, 
Se dig ud herfra i Guds Himmel ind. 

Luk et Vindu op mod Jerusalem, 
Allehelgens Stad, Allesjæles Hjeml 
Har du Sorg og Savn, har du Hjærtebrist, 
Se dig ud herfra mod et Gjensyh hist, 
Hvor vi samles hjem — som de Smaa 

om Jul — 
Hvor det tabte bo'r i Guds Vingeskjul. 



Guds Fred. 



Guds Fred er Sjælemindet 
Om Edens lyse Strand, 
Guds Fred er Stjerneskinnet 
Ind over Dødens Land. 

Guds Fred er Orgelbruset 
Bag Døgnets Markedsfærd, 
Guds Fred er Vingesuset 
I Urtegaardens Trae'r. 

Guds Fred er Palmeskygge 
Selv under Kistefjael; — 
Dér er fuldtrygt at bygge 
For trætte Pilgrimssjæl 1 

Aftensang. 

(Melodi af I. P. E. Hartmann.) 



Nu folder jeg Haand og Tanke 
Med Tak for den svundne Dag; 
Nu skyder min Bøn en Ranke 
Mod Himmelens Stjernetag. 

Nu lukker jeg Dør og Øje 
Og stænger al Verden ud; 
Jeg har en Ven i det høje, 
Ham skikker jeg Længselsbud. 

Nu bøjer jeg Knæ og Hjærte 
Og giver mig Gud i Vold,; 
Jeg slukker fuldtryg min Kjerte: 
Gud Herren er Sol og Skjold. 



JENNY BLICHER-CLAUSEN 

I Krebsegang. 



I alle Forhold her paa Jord 
Det gjælder altid først: Bliv storl 
Vox til og opfyld Tidens Krav; 
Fremad fra Vuggen til din Gravl 

Men i det største Forhold maa 
I Krebsegang vi altid gaa, 
Thi, størst begyndt i Barnckaar, 
Det voxer nedad Aar for Aar. 



Indtil vi gjennem Aandens Trang I 

Og gjennem Tvivlens Stormflodsgang, ] 

Tilbage kommer til det Sted, I 
Hvorfra vi tog det bedste med. 

Og derfor gjælder det for hver: 
Tilbage først saa fremad her! 
Frem imod Stridens Maal og Løn 
Tilbage til din første Bøn! 

Frem over hver en Tankebro, 
Tilbage til din Barnetro, 
Til Barnefryd og Barnefred 
Paa Ydmyghedens sagte Fjed — 

Fra Hjærtets Kulde, Hjærnens Kløgt 
Til Lyset, tabt, men atter søgt; 
Thi, ret forstaa't i Ydmyghed, 
Den sande Visdom intet veed. 

I alle Forhold her paa Jord 
Det gjælder altid først: Bliv stor! 
Kun Een, — den største. Jorden saa. 
Har sagt til os: Bliv atter smaa! 



Jeg har hørt idag om en dejlig 

Død. 



Jeg har hørt idag om en dejlig Død — 

Et Fattigmandsbarn, som faa kun kjendte, 
Hvis Liv havde været, fra han blev fød 
En Lidelse lang, som ved Graven endte, 

Da Døden kom, 
Vendte han sig mod Dagen om; — 
Da knæled hans Mo'r ned ved hans Seng 
Og spurgte med Øjne milde: 

»Ser Du Vorherre, min egen Dreng ?« 
Og han svarede ganske stille : 
»Jeg ser ham godt 
Og følger ham siden; 
Han gaar jo foran mig hele Tiden.« — 

Herre, naar selv jeg gaar syg til Sengs, 

Og Livsskibet sluges af Dødens Bølge, 
Giv mig en Død som den fattige Drengs, 
En kongelig Henfart i Jesu Følge! 
Naar jeg har gjort 
Min Gjærning hernede, smaat eller stort. 
Da lad mig kunne mod Dagen se 
Med Tak for, hvad du har givet 
Og lad mig sige i Dødens Ve, 
Ja, sige det hele Livet : 
»Jeg ser ham godt 
Og følger ham siden; — 
Han gaar jo foran mig hele Tiden ! « — 



Jeg har hørt idag om en dejlig Død. 



»Nu har jeg Fred: — Nu har jeg 

funden.« 



Jeg saa hende forrest i en Brudepigeskare; 
Hendes Kinder var saa varme, hendes Øjne 

saa klare — 
Jeg spurgte, om hun selv ikke lysted at staa 

Med Brudekransen paa, — 
Og hvi hun vilde ensom, uden Ledsager, 

gaa? 
Hun svared med et muntert Smil, som 

spillede om Munden: 
»Jeg har endnu ingen funden.« — 
Jeg saa hende Aaringer efter ved min Side ; 
Hendes Øjne var saa trætte, hendes Kinder 

saa hvide — 

Jeg spurgte, hvi hun aldrig med de glade 

var Gjæst 
Ved Kjaerlighedens Fest, — 
Og hvi hun endnu ikke havde Livslykken 

fæst' — 
Hun svared med et Taaresmil, som sitrede 

om Munden: 
»Jeg har endnu ingen funden.« — 

Jeg saa hende sidste Gang i Nonnernes 

Skare ; 
Hendes Kinder var saa blege, hendes Øjne 

saa klare — 
Jeg spurgte, da hun rejste sig fra Bønnen 

for at gaa 
Og stille paa mig saa'. 
Om ogsaa hun var lykkelig med Rosen- 
kransen paa? — 
Hun svared helt vemodig, men saa rørende 

i Grunden: 
»Jeg har Fred: — Nu har jeg funden!« 



Gaa ikke henover den hvide Sne. 



Gaa ikke henover den hvide Sne, 
Den er saa skjær, 
Den er saa fin, — 
Ligger og lyser paa Jorden 

Som et skinnende Brudelin. — 
Har du først sat Spor i den rene Bund, 
Er Enheden brudt i den samme Stund. 
Om du træder saa blødt. 
Om du træder saa let, 
Der er Støv, som om Foden dig 

hefter ; 
Du kan kjende dit Spor i den hvide Sne 
Længe, længe derefter! 

Sjælelivet har sine snehvide Veje, 

Sin skinnende Klarhed, hvor ingen tør 

træde ; 
Den skal du skjule for alle Blikke 

I d e n skal din Helligdom have sit Sæde : 
Som Sneen, naar den skjuler for det spirende. 

Blad, 
Der længes i sin Fødsel efter Solstraalens 

Bad, 
Skal du skjule for Tankernes Ungdomsliv 
Deres første vibrerende Begyndelse! — 
At lægge dem blot for Alverdens Blikke 
Vilde være en sjælelig Forsyndelse! 
Gaa ikke henover den hvide Sne: 
Den er saa skjær, 
Den er saa fin — — — 



V. RØSE. 



Til en ung Pige. 



Fødes, favnes, 

fange Visdom, 
lege, længes, 

lide, dø, — 
det er Dagens 

Daad og Gjærning, 
Livets Lod paa 

Lysets 0. 



Tider tændes, 

Tider slukkes. 
Slægter sletter 

Slægters Spor, 

rundt sig ruller 

Rummets Kloder, 
aldrig ældes 

Engles Kor. 

Evigt over 

Afgrundsdybet 
Klinger Kloders 

Klage ned, — 
højt og herligt 

hersker stedse 
Kæmpekraften: 

Kjærlighed. 



Hvad bar vel til Verden det første Liv, 
da Verden var tavs og død? 
hvad toned igennem det første »Bliv!« 
da herligt fra Gud det lød. 

Hvad styred den Højestes mægtige Haand, 
da Jordens Grundvold blev lagt? 
hvad lagde vel Kræfter i Lovenes Baand 
og Verdner i Kræfternes Magt? 

Hvad lærte vel Planten med Blomst og Blad 
at stræbe mod Lys og Luft? 
hvad lærte vel Bien at tumle sig glad 
i Solskin og Blomsternes Duft? 

Hvad lærte vel Fuglen at bygge sit Bo 

og synge med Trille og Kluk? 

hvad gjorde vel Hunden saa klog og saa 

tro? — 
Hvad gjorde vel Verden saa smuk? 

Hvad satte saa Adam og Eva tilsidst 

som kongeligt Herskab paa Jord? 

Hvad slog, da de faldt, men slog dog 

forvist 
saa mildt — med Forjættelsens Ord. 



Gak ud en Vaarkvæld, naar der er saa stille, 
at næsten du kan høre Græsset gro, 
og lyt til Nattergalens Kluk og Trille, 
se Maanen kjøre over Himlens Bro, 

se Myggesværmen tumle over Vandet, 
og hør den summe i sin lette Dans, 
se Bølgen ile frem og kysse Landet, 
se Græsstraa favnes tæt i Maaneglans. 



Hvad er det da, som sælsomt dig fortryller? 
hvad kaldes denne underlige Trang, 
der med en frydfuld Vemod Hjærtet fylder 
og gjennemrisler Sindet med sin Sang? — 



Knæl ned i Græsset her i Hvilestunden, 
selv om din Klædning ogsaa bliver vaad, 
og pris din Gud med Hjærtet og med 

Munden 
i Sang, i Bøn, hvad eller kun i Graadl 



Thi det er ham, som fylder hele Rummet, 
hans Røst det er, som klinger i hver Lyd; 
i taus Tilbedelse er alt forstummet, — 
hans Aand det er, som fylder dig med 

Fryd, — 



115 



Saa rejs dig fra din Andagt ! løft dit Hoved, 
men bøj dit Hjærte for den store ned! 
Og frygt kun ej, at du for meget voved, 
thi han, den Højeste er Kjærlighed. 



